Diari Oficial de la Generalitat Valenciana


Sumari del DOGV 9524, del 01-02-2023 (2023/797)

RESOLUCIÓ de 24 de gener de 2023, de la consellera d'Educació, Cultura i Esport, per la qual es modifica el Pla estratègic de subvencions 2020-2023 de la Conselleria d'Educació, Cultura i Esport, aprovat mitjançant la Resolució de 23 de març de 2020.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/797


Data del document
:   24-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 de gener de 2023, de la consellera d'Educació, Cultura i Esport, per la qual es modifica el Pla estratègic de subvencions 2020-2023 de la Conselleria d'Educació, Cultura i Esport, aprovat mitjançant la Resolució de 23 de març de 2020. [2023/797]  
L'article 164.a de la Llei 1/2015, de 6 de febrer, d'hisenda pública, del sector públic instrumental i de subvencions, preveu que les conselleries que tinguen la previsió d'atorgar subvencions elaboren, amb caràcter previ, un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, remetent-se, quant al contingut d'aquest, a la legislació bàsica estatal.  
En aquest sentit, la legislació bàsica de l'Estat en matèria de subvencions, constituïda per la Llei 38/2003, de 17 de novembre, general de subvencions, estableix en l'article 8.1 que els òrgans de les administracions públiques o qualssevol ens que proposen l'establiment de subvencions, amb caràcter previ hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la consecució, els costos previsibles i les fonts de finançament, supeditant-se en tot cas al compliment dels objectius d'estabilitat pressupostària.  
Ateses les exigències legals previstes en ambdós textos legals, es va dictar la Resolució de 23 de març de 2020, del conseller d'Educació, Cultura i Esport, per la qual s'aprova el Pla estratègic de subvencions 2020-2023 (DOGV 8783, 07.04.2020).  
En el seu Objectiu estratègic 3 «Avançar en l'objectiu de la plena gratuïtat dels ensenyaments bàsics, i creació de bancs de llibres de text i material curricular en els centres sostinguts amb fons públics» d'aquest pla, s'inclouen les línies de subvenció S8207 «Reposició i renovació de llibres de text i material curricular ensenyaments obligatoris (Programa banc de llibres «Xarxa llibres») ensenyament primari i educació especial» i S8208 «Reposició i renovació llibres de text i material curricular ensenyances obligatòries (Programa banc de llibres «Xarxa llibres») ensenyament secundari i formació professional bàsica».  
  
Des de la Conselleria d'Educació, Cultura i Esport es pretén ampliar l'àmbit d'aplicació del programa del banc de llibres als dos cursos de l'etapa educativa de Batxillerat i substituir en el text el terme de Formació Professional Bàsica pel de cicles formatius de Grau Bàsic, d'acord amb la normativa bàsica vigent, a partir del curs 2023-2024, per la qual cosa es requereix la modificació parcial de l'Ordre 26/2016, de 13 de juny, de la Conselleria d'Educació, Investigació, Cultura i Esport, per la qual es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana, i es determinen les bases reguladores de les subvencions destinades a centres docents privats concertats i centres docents de titularitat de corporacions locals. Aquestes modificacions s'han d'incloure prèviament en el pla estratègic, amb l'objectiu que aquest oferisca tota la informació relativa a les subvencions d'aquesta conselleria de manera completa i integrada, per tal d'afavorir amb això la informació a la ciutadania i la transparència en la gestió.  
En virtut del que s'ha esmentat i en l'exercici de la competència atribuïda pels articles 160.2 de la Llei 1/2015, de 6 de febrer, i 28 de la Llei 5/1983, de 30 de desembre, del Consell, resolc:  
  
Primer  
Modificar el Pla estratègic de subvencions 2020-2023 de la Conselleria d'Educació, Cultura i Esport, d'acord amb el detall que figura com a annex únic.  
  
Segon  
Ordenar la seua publicació en el Diari Oficial de la Generalitat Valenciana, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, en la pàgina web de la Conselleria d'Educació, Cultura i Esport, així com en el Portal de Transparència de la Generalitat GVA Oberta.  
  
València, 24 de gener de 2023.- La sotssecretària (p. d. R 13.04.2022, DOGV 9328): Eva María Coscollá Grau.  
  
  
  
ANNEX ÚNIC  
Modificació del Pla estratègic de subvencions 2020-2023  
  
1. Es modifiquen diferents apartats de la línia de subvenció S8207 inclosa en l'objectiu estratègic 3, en els termes següents:  
  
Apartat Redacció  
1. Àrees de competència afectades i sectors cap als quals es dirigeixen les ajudes Gestió en matèria de beques i ajudes a l'estudi en l'àmbit no universitari, així com ajudes i subvencions a concedir, dins de l'àmbit funcional de la Direcció General. Alumnat d'ensenyament primari i educació especial de centres sostinguts amb fons públics.  
4. Delimitació de les línies bàsiques de les bases reguladores Funcionament del programa de banc de llibres de text i material curricular per a l'alumnat d'Educació Primària i Educació Especial matriculat en centres sostinguts amb fons públics, així com el programa de renovació i reposició dels dits bancs de llibres, per a l'alumnat participant matriculat en centres concertats i de corporacions locals els quals han sol·licitat la subvenció.  
  
  
  
2. Es modifiquen diferents apartats de la línia de subvenció S8208 inclosa en l'objectiu estratègic 3, en els termes següents:  
  
Apartat Redacció  
DENOMINACIÓ Reposició i renovació de llibres de text i material curricular (Programa banc de llibres «Xarxa Llibres»).  
DESCRIPCIÓ I FINALITAT Gratuïtat llibres de text. Dotació als centres escolars per a reposició i renovació de llibres de text i material curricular.  
1. Àrees de competència afectades i sectors cap als quals es dirigeixen les ajudes Gestió en matèria de beques i ajudes a l'estudi en l'àmbit no universitari, així com ajudes i subvencions a concedir, dins de l'àmbit funcional de la Direcció General. Alumnat d'Educació Secundària Obligatòria, cicles formatius de Grau Bàsic i Batxillerat de centres sostinguts amb fons públics.  
4. Delimitació de les línies bàsiques de les bases reguladores Funcionament del programa de banc de llibres de text i material curricular per a l'alumnat d'Educació Secundària Obligatòria, cicles formatius de Grau Bàsic i Batxillerat matriculat en centres sostinguts amb fons públics, així com el programa de renovació i reposició dels dits bancs de llibres.  
7. Costos previsibles per a la realització i fonts de finançament 9.901.000,00 -